Børn og unge i Aalborg Kommune kan i fremtiden ringe til en børnetelefon, hvis de får akutte problemer udenfor kommunens åbningstid.

En ny børnetelefonlinje skal sikre, at børn og unge under 18 år kan få hjælp af Aalborg Kommune, når kommunens kontorer er lukkede. Børn og unge i kommunen kan ringe til børnetelefonen, hvis de får akutte problemer. Kontakten til Den Sociale Døgnvagt har indtil nu gået gennem politiet, men med den nye børnetelefon kan børnene ringe direkte til vagten. - Det betyder, vi kan sætte ind med den rigtige hjælp meget hurtigere og skåne barnet for yderligere pres, siger rådmand Mai-Britt Iversen. Børnetelefonen kører på forsøgsbasis i seks måneder. Herefter skal Aalborg Kommune tage stilling til, om telefonen skal fortsætte som en permanent løsning.